google/wiki40b huggingface dataset:
Legio I Germanica

Legio I Germanica («den germanske») var en romersk legion som ble opprettet i 48 f.Kr. av Julius Cæsar for å kjempe i borgerkrigen mot Gnaeus Pompeius Magnus. Etter det bataviske opprør i 70 ble de overlevende fra Germanica innlemmet i Galbas Legio VII Gemina. Legionens symbol var antagelig en okse, noe som var felles for alle Cæsars legioner unntatt V Alaudae.
Under borgerkrigen kjempet legionen blant annet i slaget ved Pharsalos, samme år som den ble grunnlagt. Etter mordet på Cæsar var den lojal mot Octavian. Fra 30 til 16 f.Kr. var den stasjonert i Hispania Tarraconensis, og kjempet mot cantabrierne. Omkring begynnelsen på vår tidsregning flyttet den til grensen ved Rhinen for å kjempe i Drusus' felttog mot germanerne. Det var i denne perioden den fikk sitt tilnavn.
Legionen forble i Germania Inferior til 69. Etter at Galba hadde avvist legionen i Germania utropte soldatene Vitellius til keiser og marsjerte mot Roma med ham. Vespasian lyktes i å overvinne Vitellius og hans styrker i Italia.
Under det bataviske opprøret i 70 ble Germanica sendt sammen med XVI Gallica for å støtte legionene som var beleiret i Xanten. Planen lyktes ikke, og de to legionene ble selv innesperret. Vespasian lyktes tilslutt i å slå ned opprøret, men tapet av store deler av fire legioner var et stort prestisjenederlag.
Assimilering

Assimilering defineres innenfor samfunnsvitenskapen som den prosess som gjør at en person eller en minoritet gir avkall på sin kultur og går over til å leve i henhold til majoritetskulturens dominerende verdier, normer og tradisjoner. Assimilasjon kan være påtvunget eller frivillig, eller den kan skje som følge av en prosess der nye generasjoner av en minoritet vokser opp i majoritetskulturen, og dermed tilegner seg denne. 
Ordet brukes ofte i innvandringsdebatt og drøftelse av integreringspolitikk, men er også et faguttrykk i sosialantropologi. Assimilasjon ses gjerne i sammenheng med (kulturell) integrasjon og (kulturell) segregasjon. Segregasjonspolitikk innebærer et mål om at etniske eller kulturelle grupper holdes atskilt, mens integrasjon betyr at minoriteten deltar majoritetskulturen uten å gi slipp på egen identitet og særpreg. 
Uttrykket stammer fra latin similis (liknende), og betyr «gjøre lik».
Populærmusikk fra Vittula

Populærmusikk fra Vittula er en roman skrevet av den svenske forfatteren Mikael Niemi og som ble gitt ut i 2000. Boken har utspring i Mikael Niemis egen oppvekst i Pajala i Norrbotten i Sverige på 1960-tallet og begynnelsen på 1970-tallet, men er mer en oppdiktet fortelling enn en selvbiografi. Boken var Niemis første voksenroman og hans store gjennombrudd.
Boken ble filmatisert i 2004, se Populærmusikk fra Vittula (film).
Ideopsis

Utseende

Store, slanke, svarte og lysblå eller hvite sommerfugler. Kroppen virker påfallende liten og tynn sammenlignet med de store vingene. Slekten minner om slekten skognymfer (Idea spp.), men disse sommerfuglene er noe mindre enn skognymfene.
Via Cantus

Via Cantus er et blandet kor i Oslo. Koret ble stiftet av Danuta Kozon i 1996, som også er korets dirigent. Koret består av unge sangere og har et bredt repertoar som spenner fra klassiske korverker til folkemusikk og jazz. Koret er nå lagt ned.
Borneochroma

Utseende

En nokså stor, avlang, mørk trebukk med grønnlig metallglans. Antennene er tydelig lengre enn kroppen, litt sagtakkede i den ytre delen. Hodet er ikke påfallende snuteformet forlenget. Pronotum er avrundet sekskantet sett ovenfra, med en kort, skarp tann midt på hver side. Dekkvingene er noe avsmalnende bakover, med en lysere lengdestripe. Beina er lange og svarte, middels kraftige.

Levevis

Larvene utvikler seg i ved av løvtrær.

Utbredelse

Arten er kjent fra Borneo.
Zanamivir

Indikasjoner

Behandling av infeksjoner forårsaket av influensavirus A og influensavirus B.
Arbeid og dager

Arbeid og dager (gammelgresk Ἔργα καὶ ἡμέραι / Érga kaì hêmérai; latin Opera et Dies) er et bredt gresk dikt på 800 vers, skrevet av Hesiod ca. 700 f.Kr. 
Diktet har et hovedbudskap: at arbeidet er menneskets lodd, og at den som er villig til å arbeide, vil greie seg. Budskapet har blitt sett i lys av datidens agrarkrise på det greske fastlandet, som førte til en bølge av greske koloniseringsfremstøt. Diktet gjentar også historien om Prometheus, tidligere skrevet i Theogonien, og ranet av ilden fra gudene; og om straffen: Pandoras krukke. Videre skildres tanken om menneskehetens fem tidsaldre, og det gis råd om et ærlig og nøysomt liv. Dikteren anbefaler ærlig arbeid, angriper latskap og fordømmer urette dommer. 
Diktet skildrer også gudenes verden, og hvordan de udødelige våker over jorden, og forarges over urett. Den første omtalen av stjerna Sirius (gresk Σείριος (Seirios, «lysende» eller «brennende») finnes også her.
Drottningholms slottskyrka

Historikk

Bygningsarbeidene på kirken, som utgjør det nordre tårnet på Drottningholms slott ble påbegynt i 1696. De opprinnelige tegningene hadde blitt utført av Nicodemus Tessin d.e. og hans sønn Nicodemus Tessin d.y. fullførte farens verk. Bygningen er helt rund med tre svakt utstikkende midtpartier og dekkes av en kobberkledd takkuppel med vindu og en lanternin. Fra kirkerommet leder en inngang i sør direkte til slottet. Hovedinngangen ligger på vestsiden, mot hagen.
Kirkebygningen sto klar i 1728. Året etter startet innredningsarbeidene, et arbeid som ble ledet av Carl Hårleman. I 1730 ble kirken innviet. En ombygging ble gjennomført i 1740 og i mai 1746 ble kirken gjeninnviet. Da hadde prinsesse Louise Ulrike av Preussen allerede fått Drottningholms slott som bryllupsgave da hun giftet seg med den svenske tronfølgeren Adolf Fredrik.

Inventar

Alteret står i nordenden, midt imot kongebenken. Den åpne benkeinnredningen med midtgangen i øst-vestlig retning ble satt inn i 1910-1912. I kirken finnes et Cahmanorgel med 6 stemmer fra 1730. Prekestolens klede er brodert av Gustaf V. Altertavlen ble skapt av hoffmaleren G.E. Schröder.
Kvalifisering til VM i fotball 2014 (CONCACAF)

CONCACAFs kvalifisering til VM i fotball 2014 hadde i alt 35 deltakerland. Den starta 15. juni 2011 og ble avslutta 15. oktober 2013. CONCACAF fikk tildelt tre eller fire plasser i VM: De tre beste ble direkte kvalifisert, mens det fjerde beste laget skal spille to omspillskamper mot vinneren av OFCs kvalifisering. De tre direktekvalifiserte laga ble USA, Costa Rica og Honduras, mens Mexico møter Ny-Zealand i omspill.

Andre runde

I andre runde deltok de 5 vinnerne fra første runde og laga som var rangert som nummer 7–25 i CONCACAF. De ble delt inn i 6 grupper à 4 lag, og de 6 gruppevinnerne gikk videre til tredje runde. Kampene ble spilt fra 2. september til 14. november 2011.

Tredje runde

I tredje runde deltok de 6 gruppevinnerne fra andre runde og laga som var rangert som nummer 1–6 i CONCACAF. De ble delt inn i 3 grupper à 4 lag, og de 2 beste fra hver gruppe gikk videre til fjerde runde. Kampene ble spilt fra 8. juni til 16. oktober 2012.
Deutsches Krebsforschungszentrum

Deutsches Krebsforschungszentrum (DKFZ, Det tyske kreftforskningssenteret) er en tysk forskningsstiftelse med sete i Heidelberg. Stiftelsen er tilsluttet Helmholtz-Gemeinschaft, den største vitenskapelige organisasjonen i Tyskland.
DKFZ ble grunnlagt i 1964. I 2008 ble stiftelsens mangeårige formann, Harald zur Hausen, tildelt Nobelprisen i fysiologi eller medisin.
TV Østfold

Historie

TV Østfold var en kommersiell lokal-TV-kanal. Kanalen startet med TV-sendinger 18. november 1996, (TV Østfold 24 – 1. september 2008). I februar 2012 kom kunngjøringen om at TV-kanalen måtte gi opp, og 1. mars ble satt som dato for sendingenes opphør.
Kanalen hadde tidligere avtale om distribusjon av TVNorge mot å ha sendetid tre ganger i døgnet, slik som mange andre lokal-TV-kanaler. Kanalen sendte da i en 24-times loop via det analoge bakkenettet samt kabel-TV-selskapene i Østfold, Get®, Telenor (daværende Canal Digital) & RiksTV. Man kunne også motta kanalen via sattelitt (parabol).

Fokus

TV Østfold var hovedsakelig basert i Fredrikstad/Rolvsøy. De hadde rundt et dusin ansatte, blant dem en liten nyhetsredaksjon med fokus på de lokale sakene innenfor fylkets grenser, som politikk og andre nyhetsrelaterte saker, og et sterkt fokus på lokal sport. TV Østfold hadde en avtale med TV 2 om å «være deres forlengede arm i Østfold».
Sommeren 2011 produserte kanalen en serie kulturhistorieprogrammer om «Østfoldarven», ment for visning på egen kanal, men riksdekkende TV viste også interesse for produksjonen.
TV Østfold produserte også miniversjoner av realityprogrammer som de sendte i 7-minutterssegmenter om sommeren, da det var roligere tider i fylket.

Tidligere ansatte

Flere mediepersoner har tidligere jobbet i kanalen. Blant disse er NRKs faktasjef Lars Kristiansen, daglig leder i produksjonsselskapet Mastiff Øystein Kristiansen, P4s fotballreporter Roger Kalsøy, nyhetsredaktør i Moss Avis Magne Henriksen, TV 2-reporter Ida Marie Vatn, TV 2 hjelper deg-reporter Jostein Olseng, TV 2-reporter Eva Kynningsrud Dobbing, NRK Østfold-reporterne Kathrine Brønn, Marianne Løkkevik, Siw Strømbeck og Eli Halvorsen. TVNorges reportere Kristine Grønli Schjerven og Jarle Stokland, NRK Brennpunkts postproducer/regissør Stephan Reis, partner i Mediacircus TV AS Jon Sverre Høiden, NRK Østfolds producer Tobias Sakrisvold Martinsen, og frilanser Runar Blekken.
Siste ansvarlige redaktør/adm.dir. i selskapet var Per Georg Johansen.

Nye TV Østfold 2017

1. januar 2017 byttet TVHalden navn til TVØstfold, da sendeflaten er på kabelselskapene Get 32 og Canal Digital 126 i Østfold.
Stasjonen har økt sin sendeflate med studioprogrammet Rett på som ledes av Kjetil Aabø. Fire nye gjester i hvert program fra Østfold. Pr. mai 2017 er det produsert 39 programmer med over 150 ulike temaer og gjester. Programmet - På rundtur med Steinar og Kjetil er også et populært program. Det startet på 90 tallet. Det er sakte-tv med kamera i en bil og programlederne har en ledig tone over hva de ser på sin ferd.
Lagriadoliops

Utseende

En nokså liten, matt, lysbrun trebukk, kroppen er nærmest pæreformet. Kroppen er tett kledt med lys bestøving. Antennene er tynne, litt kortere enn kroppen. Pronotum er rektangulært, omtrent så bredt som langt, mye smalere enn dekkvingene. Disse er jevnbrede til svakt pæreformede, nokså kraftig punkterte. Beina er middels lange, lårene ikke nevneverdig fortykkede.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er kjent fra Filippinene.
Ugg

Uggstøvler, eller bare uggs, er navnet på en type saueskinnsstøvler som er meget populære i Australia og New Zealand. UGG er et registrert varemerke for Deckers og har vært utsatt for ulike tvister om bruken.
UGGS var originalt laget for sommerbruk, men mange fant dem mer nyttige om vinteren.
Volkswagen Tiguan

Volkswagen Tiguan (2007–) er en mellomstor SUV fra tyske Volkswagen.
Serie 1 (2007–17) var bygget i Wolfsburg. Den kom i tre utgaver: "Trend & fun", Sport & Style" og "Track & Field" med bensin- og dieselmotorer og med to- eller firehjulsdrift.  I 2011 ble utseendet noe endret.
Serie 2 (2016–) kommer også som Allspace (større akselavstand, søstermodell av Škoda Kodiaq), og nærmer seg dermed Volkswagen Touareg i lengde.
Tiguan har fra 2018 Volkswagen T-Roc under seg hva angår størrelse.
Isbjørn i Bergen

Isbjørn i Bergen er ikke et vanlig fenomen, men har forekommet én gang, den 30. juli 1953.

Historie

Hurtigruteskipet DS «Lofoten» hadde med seg tre isbjørner, en binne og to unger i lasten. Dyrene skulle fraktes videre med DS «Neptun» til Hamburg til det endelige stoppestedet Hagenbecks dyrepark. Ved omlasting på Skoltegrunnskaien sprengte binnen seg ut av trekassen. Den gikk litt rundt på kaien før den falt i sjøen og la på svøm innover Vågen.
Havnevesenet og politiet ble varslet, og flere havnearbeidere gikk løs på oppgaven med å få tauet inn igjen dyret. Isbjørnen ble forfulgt med motorbåt, arbeiderne kastet en løkke omkring halsen og ene bakfoten på dyret og tauet det tilbake. Der ble kassen senket i sjøen og bjørnen ble manøvrert inn. Arbeiderne kastet over et nett og spikret fast bordene igjen mens dyret slo etter dem.
Arbeidet med å fange og sikre bjørnen tok to timer, og situasjonen var særdeles farlig. Morgenavisen forteller at det var «tusner av tilskuere» og isbjørnen «knurret og brølte ganske forfærdelig.» Derfor stod politiet klar for å avlive bjørnen, men heldigvis gikk det godt for alle parter.

Arkiv

Denne hendelsen finnes det informasjon om i arkivene etter Havnefogden og Havneingeniøren i Bergen, samt Morgenavisen. Arkivene er oppbevart ved Bergen Byarkiv.
Ælfsige (navn)

Etymologi

Ælfsige er dannet av de gammelengelske leddene ælf, «alv», og sige, «seier». Navnet er også skrevet Aelfsige eller Alfsige.
Arita

Utseende

Små til middelsstore (vingespenn gjerne 20-30 millimeter), brune smygere, med små, hvite flekker på forvingen. Oversiden er ganske mørk brun, undersiden lysbrun.

Levevis

De aller fleste har larver på gress eller andre enfrøbladete planter.

Utbredelse

Slekten er utbredt fra Mexico i nord til Paraguay i sør.
Can Xue

Forfatterskap

Can Xues avantgardistiske stil er blitt kalt «gotisk magi», men selv bruker hun betegnelsen «sjelens litteratur» ettersom hennes tekster behandler sjelen og det indre sinn. Hun er influert av forfattere som Jorge Luis Borges og Franz Kafka og er blitt kritisert i hjemlandet for sin abstrakte og surrealistiske stil.
Hun debuterte i 1985 med en novellesamling som senere ble utgitt på engelsk under tittelen Dialogues in Paradise. I 1987 kom hennes første novellesamling Yellow Mud Street og året derpå hennes første roman Gjenombruddet (Wu xiang jie, 1988) som utkom på svensk i 2012. Hun har blant annet arbeidet som læree og skredder og er også blitt oversatt til engelsk, fransk, tysk, italiensk, japansk, tsjekkisk og russisk.
Can Xue er blitt nevnt som en kandidat til Nobelprisen i litteratur.

Bibliografi (utgitt på svensk)

Genombrottet: en föreställning. Uppsala: Lethe. 2012. ISBN 978-91-86649-88-3.
Gatow

Historie

Gatow nevnes som Gatho første gang i skriftlige kilder fra 1258. I 1558 ble landsbyen innlemmet i den daværende byen Spandau. Etter den andre verdenskrigen tilhørte Gatow den britiske sektor av Vest-Berlin. Den britiske okkupasjonsmakten drev flyplassen Gatow som militærflyplass. Britene passet på at dronning Elisabeth II alltid landet på Gatow når hun besøkte Berlin og ikke på Tempelhof som lå i amerikansk sektor. Flyplassen ble stengt 30. juni 1998. Etter 2003 tilhører det meste av flyplassen ortsteilen Kladow.

Severdigheter

Deler av dagens landsbykirke ble oppført på 1200-tallet og er dermed den eldste byggverk i behold i Gatow. Opprinnelig var kirken oppført i rullesten. Kirken ble stadig utvidet gjennom århundrene og de siste store restaureringene fant sted i 1935 og 1953. Altertavlen som er et maleri på tre, er fra 1495 og utført av Michael Wolgemut fra Nürnberg.
Villa Lemm som har strandlinje til Havel (Rothenbücherweg 2) og en tomt på 24 000 m², ble oppført i 1907 av arkitekt Max Werner for skopussmiddelfabrikanten Otto Lemm. Villaen er bygget i engelsk stil, mens terasseanlegget er i italiensk hagearkitektur. Tomten og huset som regnes blant Berlins vakreste var residens for den britiske bykommandanten under den kalde krigen. Etter den tyske gjenforeningen tilfalt eiendommen Berlin by og var en tid på tale som residens for Tysklands forbundskansler. I 1995 ble eiendommen kjøpt av den tyske forretningsmannen Hartwig Piepenbrock som bor på stedet. Anlegget er ikke offentlig tilgjengelig.
I Gatow ligger tre vakre badestrender ved Havel. Før Berlinmurens fall var badestrendene i Gatow og Kladow de viktigste ved siden av Wannsee.
Australian Open 2001

Australian Open 2001 ble arrangert i Melbourne 15. – 28. januar. Australian Open er en Grand Slam-turnering i tennis. Singleturneringen for herrer ble vunnet av Andre Agassi og dameturneringen av Jennifer Capriati, begge fra USA.
Svenska idrottsgalan 2005

Svenska idrottsgalan 2005 ble avholdt i Globen den 17. januar 2005. Dette var svensk idretts hedring av de beste idrettsutøverne i 2004 .
Gongshu

Gongshu (kinesisk: 拱墅区; pinyin: Gǒngshù Qū) er et bydistrikt i den subprovinsielle by Hangzhou, hovedstaden i provinsen Zhejiang i Folkerepublikken Kina.
Det har et areal på 87,73 km² og talte 429.292 innbyggere i 2000.
Simon Fourcade

Meritter

(per 06. mars 2012)
GP Ouest-France 2012

GP Ouest-France 2012 var den 75. utgaven av rittet GP Ouest-France og ble syklet den 26. august 2012. Løypa strakte seg over totalt 248,3 km, med start og mål i Plouay, Frankrike. Det var årets 24. ritt i UCI WorldTour. Rittet ble vunnet av Edvald Boasson Hagen, etter at han rykket fra hovedfeltet i siste bakken før mål, og kunne passere målstreken alene.
I tillegg til de 18 ProTeams ble Argos-Shimano, Bretagne-Schuller, Cofidis, Europcar og Saur-Sojasun invitert til å delta ved at de fikk WildCard
Ceratomia hageni

Utseende

En middelsstor (vingespenn 70 – 92 mm), gråspraglete svermer. Vingemønsteret gjør at den kan ligne på enkelte nattfly (Noctuidae). Brystet har en klokkeformet, svart tegning og hvite sider, bakkroppen har tre svarte lengdestriper. Forvingen er gråbrun med mer eller mindre diffuse tverrlinjer og lengdestreker. En stor, blekere flekk ved vingespissen er et godt kjennetegn på denne arten. Bakvingen er ensfarget gråbrun.

Levevis

Larvene lever bare på planten Maclura pomifera (morbærfamilien, kalt "osage orange" i USA). Denne planten inneholder giftig melkesaft, og det er mulig at både larver og voksne beskytter seg med giftstoffer som er tatt opp fra vertsplanten, selv om den voksne svermerens kamuflasjefarger ikke tyder på at den er giftig.

Utbredelse

Arten finnes bare i USA, fra Michigan og Georgia i øst vestover til Nebraska, Kansas, Oklahoma og Texas.
Iguaçu nasjonalpark

Iguaçu nasjonalpark ligger i delstaten Paraná i Brasil, på grensen til Argentina hvor Iguazú nasjonalpark ligger. Elva Iguaçu og Iguaçu-fossene er en viktig del av de to nasjonalparkene. Nasjonalparken ble grunnlagt i 1939 og omfatter i dag 1700 km². I 1986 ble Iguaçu nasjonalpark satt på UNESCOs liste over verdens naturarv.
Sovjetkongressen

Sovjetkongressen var det høyeste styrende organ for Den russiske sovjetiske føderative sosialistrepublikk og Sovjetunionen i to perioder, fra 1917 til 1936 og fra 1989 til 1991. Sovjetkongressens fulle opprinnelige navn var «Kongressen av sovjeter av arbeidere, soldater og landarbeideres representanter».
Fylkesvei 54 (Akershus)

Fylkesvei 54 i Akershus gikk mellom Revhaug og Haug i Ås. Veiens lengde var 5,4 km.
2019 ble veien del av fylkesvei 1020.
Jødeopprørene

Bakgrunn

Romerriket bestod av mange forskjellige folkeslag, men få avvek så mye fra de andre som jødene. Ettersom jødedommen var en monoteistisk religion, nektet jødene å betrakte den romerske keiseren som en guddom, noe som satte jødene i en farlig politisk situasjon.
Da Julius Cæsar begynte å få makt i Romerriket, og kom i strid med Pompeius, valgte jødene å støtte Julius Cæsar i 47 f.Kr. mot Pompeius. Som takk fikk jødene lov til å fritt utøve religionen sin og jødene i Romerriket fikk lov til å betale tempelskatt til tempelet i Jerusalem. Under senere romerske keisere var forholdet vanskeligere.

Jødeopprøret 66-77

I 66 e.Kr. gjorde en romersk stattholder krav på tempelskatten, noe som førte til jødisk opprør. De drepte både stattholderen og mennene hans. Roma svarte med krig, og i 70 e.Kr. erobret keiser Vespasians sønn Titus Jerusalem etter et halvt års beleiring. Byen og tempelet brant ned til grunnen, og 30 000 jødiske fanger ble solgt som slaver. Opprøret holdt imidlertid på en stund til, og er hva som senere blitt karakterisert som Det første jødisk-romerske krig (66-73 e.Kr.).

Jødeopprøret 115-117

Det andre jødeopprøret (115-117 e.Kr) eller Kitoskrigen, var et opprør i Kyrenaika. Betegnelsen «Kitoskrig» kommer av den romerske generalen Lusius Quietus som slo ned opprøret.

Jødeopprøret 132-135

Jødeopprøret (132-135) ble ledet av Simon Bar Kochba («stjernesønnen») som anså seg selv som den jødiske Messias som skulle frelse Israels barn. Opprøret kom da den ellers måteholdne keiser Hadrian begynte å bygge et tempel for Jupiter på tempelplassen i Jerusalem, og samtidig forbød jødene å omskjære guttebarn. Opprøret endte nok en gang med romersk seier og førte til at alle jødiske innbyggere i Jerusalem ble fordrevet. Utenfor byen fikk mange av jødene fortsatt lov til å bli værende, men da kristendommen ble romersk statsreligion, ble de enten kristnet, forble jøder eller gikk i landflyktighet.
Svanesjøen

Libretto

Balletten er basert på et libretto av Vladimir Begichev og (muligens) Vasily Geltser, basert på en gammel, tysk legende som forteller historien om Odette, en prinsesse som blir forvandlet til en svane av en ond trollmanns forbannelse. 
Odette må leve som svane på dagtid, men om natten blir hun igjen et menneske. Dette skjer kveld etter kveld, og dansende i sin menneskelige form blir hun sett av en prins, Siegfried. Siegfried forelsker seg i Odette og ber henne komme til slottsballet kvelden etter. Trollmannen Von Rothbart finner ut dette, og han tar med sin datter Odile til ballet. Odile ser ut akkurat som Odette, bare at hun kler seg i svart mens Odette kler seg i hvitt. Siegfried tror Odile er Odette, og han sverger sin evige kjærlighet til henne for å bryte forbannelsen. Odette viser seg, og prinsen skjønner hvor feil han har tatt. 
Det finnes flere versjoner av slutten. I en versjon danset av Mariinsky Balletten i 2006, er det den ekte kjærligheten mellom Siegfried og Odette som slår Von Rothbart, som dør etter at prinsen har ødelagt en av vingene hans. Odette blir menneske igjen, og de lever lykkelig sammen i all evighet. Denne versjonen har ofte blitt brukt av russiske og kinesiske ballettkompanier. I versjonen danset av American Ballet Theatre i 2006, får Siegfrieds løfte til Odile fatale konsekvenser og gjør at Odette må tilbringe evigheten som svane. I et desperat øyeblikk hvor hun forstår at hun har liten tid igjen som menneske, begår Odette selvmord ved å kaste seg ut i sjøen. Siegfried gjør det samme, og disse hendelsene gjort for ekte kjærlighet knuser trollmannens forbannelse, og i siste scene blir Odette og prinsen sett mens de stiger opp til himmelen sammen. I en versjon danset av New York City Ballet i 2006 (med korografi av Peter Martins etter Lev Ivanov, Marius Petipa og George Balanchine) får prinsens løfte Odette til å forbli svane for all evighet. Odette blir kalt vekk og når teppet faller er Siegfried alene i sorg.

Tsjajkovskijs originale partitur

Partituret for Svanesjøen er skrevet for en hel avdeling med strykere, piccolo, to fløyter, to oboer, to klarinetter, to fagotter, fire franske horn, to kornetter, to trompeter, tre tromboner, en tuba, et sett med pauker, en triangel, en tamburin, kastanjetter, en virveltromme, cymbaler, en basstromme, en gong, et klokkespill og en harpe.
A Twist in the Myth

A Twist in the Myth er det åttende albumet til det tyske metallbandet Blind Guardian. Det ble utgitt i 2006.